Aquest estiu, literatura, xerrades i projeccions de cinema per recórrer món sense moure-us de la Biblioteca!
Aquest estiu us proposem activitats per viatjar sense moure-us de la Biblioteca.
Literatura, xerrades i projeccions de cinema per traslladar-nos a noves latituds, descobrir cultures i reflexionar sobre el fet de viatjar.
Estiu és gairebé sinònim de viatge.
Durant les vacances les oportunitats per moure'ns d'un costat a l'altre del globus sovintegen.
No ens acontentarem, però, que la nostra experiència viatgera es quedi en la del turista convencional: amb presses i sense parar gaire atenció.
Per això la Biblioteca us proposa dos llibres que us permetran aprofundir en la trobada amb "l'Altre".
Dimarts 23 de juliol a les 18.30 h.
Dimarts 24 de setembre a les 18.30 h.
Comentem l'obra Alce Negro habla, de Neihardt, John G. Amb Esteve Masalles.
A través d'aquestes xerrades ens deixarem portar per l'exotisme de la Ruta de la Seda i la riquesa de la cultura xinesa.
A càrrec de Núria Borràs, post‐graduada en Cooperació Internacional.
Autora d'articles de viatge a les revistes Altaïr i Lonely i Lluis Bono, bloguer de viatges i un apassionat de la fotografia.
Dijous 29 d'agost de les 18 h a 20 h.
Conferència " Obrir les portes a la cultura xinesa"
A càrrec de Wei Huang i Xuelin Wang, Mediadores culturals, traductores i professores.
Podem viatjar de moltes maneres: en solitari, en grup, improvisant o en un viatge organitzat, amb tres maletes o una senzilla motxilla.
Tot viatge té un previ, un durant i un després...
Us proposem un itinerari a través de tres pel·lícules que ens ajudaran a reflexionar en el fet de viatjar més enllà del destí.
Viatjar per conèixer els orígens
Projecció de la pel·lícula Todo está iluminado (Everything is illuminated).
No recomanada per a menors de 13 anys.
En Jonathan està obsessionat en recordar el passat i col·leccionar objectes que rememoren la seva infància i la seva família.
El seu nou propòsit és trobar la dona que va salvar la vida del seu avi en una petita localitat ucraïnesa arrasada per l'exèrcit nazi durant la II Guerra Mundial.
Un viatge que el portarà on mai hauria imaginat.
Viatjar per reconciliar-se amb un mateix
Projecció de la pel·lícula Alma salvaje (Wild).
No recomanada per a menors de 16 anys.
Als anys 90, després d'unes dures experiències personals que van tocar fons amb el seu divorci i sobretot amb la mort de la seva mare, la jove Cheryl Strayed va decidir recórrer en solitari, i no tenint experiència, més de 1.600 quilòmetres pel Sender dels Cims del Pacífic, en un intent de trobar-se a si mateixa.
Dijous 5 de setembre a les 18 h.
Projecció de la pel·lícula L'extraordinari viatge de T. S. Spivet ( L'extravagant voyage du jeune et prodigieux T. S. Spivet).
No recomanada per a menors de 7 anys.
T.S. Spivet, un nen de deu anys, viu en una granja de Montana (Estats Units) amb la seva mare, una dona obsessionada pels escarabats, el seu pare i la seva germana, que aspira a ser Miss Amèrica.
Spivet ha anat desenvolupant un talent innat per la cartografia i els invents.
Un dia, rep la notícia que el museu Smithsonian li ha concedit el prestigiós Premi Baird per la invenció de la màquina del moviment perpetu.
El conviden a una recepció i, sense dir-li res a ningú, s'embarca en un tren de mercaderies per arribar a Washington D.C